description: Корнелия Нинова определи кандидат-президента на ГЕРБ като слаб, "послушен изпълнител" и най-удобния за БСП

title: Борисов: Подавам оставка, ако Цецка Цачева загуби на първи тур

maintext:
Премиерът защити непопулярния избор на Цачева с думите, че тя не е най-рейтинговият, но е най-подготвеният кадър за президентското състезание
© ЮЛИЯ ЛАЗАРОВА
Цачева: Номинацията ми се забави, за да не спира работата на парламента
Номинацията на кандидата на ГЕРБ за президент е обявена едва в началото на октомври, за да не се попречи на работа на парламента в момент, в който той е трябвало да приема важни решения. Това обясни по БНТ председателят на НС. Тя поясни, че в началото на лятото са били посочени "осем-десет имена", като са се търсили и хора сред "израсналите в последните години кадри на ГЕРБ".
Пред "Нова телевизия" Цачева пък обяви, че "според правомощията по конституцията" отговаря на профила да бъде кандидат-президент. И поясни, че с издигането на втория човек в държавата ГЕРБ отговаря на критиката, че подценява президентските избори. Кандидат-президентът на ГЕРБ обяви за най-голям свой враг апатията на хората към политиците и липсата на желание да се гласува. Цачева допълни, че основната й амбиция в предизборната кампания ще бъде да получи доверие и подкрепа от избиратели извън своята партия.
Твърденията, че е ляв кандидат, защото е била член на БКП, и разпространеният клип, на който пее на празненство на партията, Цачева определи като очаквани атаки. "Бих се притеснила, ако не беше така, защото това щеше да означава, че е предложена безлична кандидатура", допълни тя. И обяви, че не се срамува от нищо в своята биография.
Премиерът Борисов потвърди, че ако ГЕРБ загуби президентските избори на първия тур, той ще подаде оставка веднага, както вече бе се заканвал преди време. "Вотът е първият тур на президентските избори. И ако ГЕРБ загуби - вечерта ще получите моята оставка, защото на първи тур се мерят партиите. После вече ще започнат търсене на подкрепа от втори, трети, четвърти. Много пъти на втория тур не излизат хората да гласуват", каза той пред журналисти в понеделник, цитиран от агенция "Фокус". Борисов не уточни обаче какво точно има предвид под загуба - кандидатът на ГЕРБ Цецка Цачева да не бъде избрана директно на първи тур, да не е на първо място след първия тур или да не достигне въобще до втори тур.Лидерът на ГЕРБ защити непопулярния избор на Цачева с думите, че тя е най-подготвеният кадър за президентското състезание. "Имахме много по-рейтингови кандидати, но те не са толкова подготвени. Цачева и контраадмиралът са най-подходящи за президентската институция", подчерта той.В същото време лидерът на БСП Корнелия Нинова определи кандидат-президента на ГЕРБ Цецка Цачева като слаб, "послушен изпълнител" и най-удобния за БСП."За нас тази кандидатура е слаба и увеличава шанса на ген. Радев и на Илияна (Йотова – бел. ред.)", заяви Нинова в сутрешния блок на "Нова тв". По думите й с издигането на Цачева "става все по-видима възможността за промяна – на президентската институция, на статуквото"."От 6-7 години активно работя в парламента и наблюдавам ГЕРБ. Струва ми се, че за пръв път ГЕРБ изглеждат слаби и в позиция, на която следват БСП", смята Нинова. Тя даде пример и с обявяването на кандидатурата й в неделя, когато премиерът Бойко Борисов изведе на сцената четиримата основни претенденти и обясни поотделно за всеки защо не го издига. Според лидера на БСП това е било унизително и е показало, че от четиримата ГЕРБ издигат най-слабия."За началото на края за ГЕРБ го слушам от десет години", отговори Борисов на коментарите на БСП. И добави: "Първо, те нямат кандидат. Реално нашият противник е Илияна Йотова, защото тя е от БСП. А не един човек, който Първанов го направил генерал, а на мен ми козируваше."Борисов отговори на въпрос за кого е удобна кандидатурата на Пламен Орешарски с думите, че номинацията му е пряка атака срещу ГЕРБ, защото "Орешарски е най-омразният човек за ГЕРБ заради всички щети, които под негово управление бяха нанесени на държавата".Попитан дали Цецка Цачева ще е продължение на политиката на президента Росен Плевнелиев, Борисов посочи, че Плевнелиев е получил отлична оценка от всички западни страни. "От мен вие лоша дума не сте чули да кажа, освен че се е справял прекрасно. Ние сме членове на ЕС и НАТО, така че тези оценки ни интересуват много. Грешката му е, че, правейки се на ястреб, и аз съм му го казвал в очите и публично до голяма степен, влоши отношенията ни с Русия. Сега мисля, че с добронамереността, която имаме, и аз и президентът Путин, и Медведев успяхме да отрегулираме нещата", каза той и посочи, че новият президент ще влезе в една спокойна обстановка с всички важни играчи. По думите му Цецка Цачева трябва да е умерена - такава, каквато е. По думите му президентският пост е за улегнал човек, който спокойно да седне да убеждава, с целия си жизнен опит.


description: След дебата къде да е дебатът Цачева - Радев, пак дебат

title: Кандидатпрезидентски трикове

maintext:
Въпросният дебат трябваше да се състои в понеделник сутринта, но в студиото се оказа само Цачева.
Ранобудните репортери на жълтия сайт "Блиц" пуснаха дописка минути преди да започне дебатът, която беше озаглавена "Цолова (водещата на предаването - бел. ред.) завъртя плитка предизборна интрига около Цачева и Радев!". В нея се обясняваше, че още от миналата седмица "Ани Цолова тръби смело, че са подготвили за зрителите предизборен дебат между Цецка Цачева и Румен Радев".
По-нататък дописката продължава: "Миналия четвъртък обаче водещата каза, че не се знае дали кандидатът на БСП ще влезе в студиото. Така зрителите остават с усещането, че едва ли не генерала го е страх. Развитието ще бъде ясно след минути!", пише "Блиц".
Жълтият сайт обаче не пропуска да уточни, че Цачева "изрично е пожелала неин опонент да бъде само и единствено ген. Румен Радев, явно защото го счита за най-голяма конкуренция". Петнадесет минути след тази дописка и след като вече е ясно, че Радев няма да се яви на дебата, "Блиц" вече с далеч по-мек тон към водещата и пуска втора дописка. "Предизборният дебат остана мираж, след като ген. Румен Радев не се яви. Така Цецка Цачева въпреки готовността си не можа да влезе в сблъсък с основния си опонент.
Заглавието в кафявия сайт ПИК е силно в полза на Цачева - "Става горещо! Румен Радев избяга от Цецка Цачева".
Ма
След като обаче от пресцентъра на ГЕРБ определиха идеята като "безпринципна и обидна към българските медии", а предложението - за "поредното дезертьорство на кандидата на левицата", "Труд" обедини съобщенията на двата пресцентъра в една обзорна дописка, която също беше маркирана като платена публикация.
Цялата "драма" около престрелките между ГЕРБ и БСП беше описана от "Дневник" в заглавието "Ген. Радев и Цачева в задочен дебат къде да е дебатът им". И
Предизборните щабове на кандидатите за президент Цецка Цачева (ГЕРБ) и Румен Радев (БСП) използваха стар PR трик, за да поддържат вниманието върху кандидатите си почти цяла седмица, както и да се заявят като двамата основни претенденти за поста на "Дондуков" 2.Обявяването на дебат между Цачева и Радев в студиото на сутрешния блок на "Нова тв" "Здравей, България", който обаче не се състоя заради неявяването на кандидата на БСП, стана причина двамата и щабовете им да си разменят прессъобщения в продължение на няколко дни.лко след това сайтът offnews.bg цитира фейсбук статус на Радев, който отговаря защо не се е явил на дебата. "Във връзка с внушението, че не съм откликнал на покана за дебат, държа да уточня, че столът на кандидата на ГЕРБ стоя празен дълго време. Срещите на живо с хората за мен са приоритет и няма да размествам графика си според "призовките" на управляващата партия", пише Радев в социалната мрежа.След това обяснение започна размяна на прессъобщения между щабовете на двамата кандидати. В повечето медии те очевидно са платени, защото бяха препредадени дословно. "Труд" първо пусна на сайта си поканата на БСП, а съобщението беше маркирано като платена публикация. В него Радев кани Цачева на дебат, който да не е в телевизионно студио, а на неутрално място, и да бъде отразен от всички медии.обобщена от електронното издание mediapool.bg пак със заглавие "Единственият дебат Цачева - Радев засега е на тема да има ли дебат".

fasttext_language: bg


description: Деканът на катедрата по политология в Youngstown State University, Охайо, пред "Капитал"

title: Пол Сурасик: Дори Тръмп да загуби, желанието за промяна няма да изчезне

maintext:
© Надежда Чипева
Едното е, че всички говорят за Доналд Тръмп. Никога не сме имали кандидат за президент от някоя от големите партии, който няма абсолютно никакъв политически опит. Той е и донякъде продукт на нашата тв епоха, риалити звезда и разпознаваемостта му помогна да спечели републиканската номинация. Другата изненада, която може да се съпостави с Търмп, е Бърни Сандърс – човек, който се самоопределя като демократичен социалист, аутсайдер, когото никой не взимаше насериозно като значим кандидат, а той се бори с Хилъри Клинтън чак до конвента на демократите. Общото при Тръмп и Сандърс е много силното желание за разтърсване на политиката, за истинска промяна в САЩ. Виждаме гласоподаватели, които са готови да пуснат бюлетина за нетрадиционни кандидати. И независимо дали Тръмп спечели или загуби през ноември, това е нещо, което няма да изчезне от американската политика.Не забравяйте, че в САЩ гласуват повече жени, отколкото мъже, те са огромна избирателна сила. Досега Тръмп компенсираше слабата си подкрепа сред жените със силна сред белите мъже, но сега започна да губи и част от тях. Не мисля, че ще успее да преодолее това. Но в момента надпреварата в swing states (колебаещите се щати) продължава да е оспорвана и разликите са в рамките на статистическата грешка. Така че пътят към избирането на Тръмп още не е затворен. Интересно е каква ще е реакцията сред религиозните гласоподаватели, евангелистите, които са традиционен републикански електорат. Те остават с Тръмп въпреки всички скандали досега заради Върховния съд. Това е много важен въпрос, който може би не е широко познат извън САЩ. Сега има свободна позиция във Върховния съд, а останалите съдии в него са доста възрастни и в близко бъдеще може да има още вакантни места. А върховните съдии служат до живот. Така решенията за назначения сега ще имат отражение върху американската политика през следващите 20-25 години. Религиозните гласоподаватели знаят това. И са склонни да кажат – да, наистина не харесваме Тръмп, но съдът е толкова важен и ще влияе на ключови въпроси като гей бракове и аборти. Така че сме склонни да си запушим носа и да гласуваме за Тръмп, защото вредата е само за четири години, докато ако Клинтън стане президент и назначи съдии, които не харесваме, вредата е за 25 години. Но има граница, до която тези гласоподаватели биха правили подобни калкулации и според мен част от тях започват да оттеглят подкрепата си от Тръмп.Днес не. Но в следващите седмици – кой знае. Тази кампания е шокираща, постоянно има изненади, които променят нещата. В момента Тръмп губи тези колебаещи се между републиканци и демократи гласоподаватели. Интересното е дали те ще се люшнат обратно към Клинтън, или просто няма да отидат да гласуват. Тези избори са много трудни за прогнозиране, защото не е ясно каква ще е активността. При младежите например числата са смайващи. Барак Обама преди четири години имаше около 30% преднина пред Мит Ромни във възрастовата група 18-29 г. Клинтън има само 4-5% аванс сред тях. И това отчасти е заради Бърни Сандърс. Моите студенти бяха влюбени в него, наистина вдъхновени и обвиняват нея за загубата му. Те не харесват Клинтън и не харесват Тръмп. Възможно е тази година да видим много малък брой младежи, които да гласуват. Афро-американците също бяха важна част от коалицията зад Обама и помогнаха значително на Клинтън в първичните избори. Но има въпросителни каква ще е активността им на 6 ноември. Така тези две две групи – младите и афро-американците, от които Клинтън се нуждае, може да си останат вкъщи.От друга страна, имаме тези бели избиратели от работническата класа, които исторически са демократи. Но те наистина харесват какво казва Тръмп за търговията. Те мразят споразуменията за свободна търговия. И са много силно мотивирани от това, те са избиратели, които се интересуват само от една тема. Те не вярват, че Клинтън е наистина против тези търговски споразумения. Но вярвят, че Тръмп е. Те са различни избиратели. Много американци казват - не харесваме Клинтън, затова ще гласуваме за Тръмп. Но за тези хора Тръмп е техният шампион. Те мислят, че той разбира това, което другите не разбират.Американците имат дълга история с нея. Около нея съществува усещане за потайност, което прави хората много подозрителни относно мотивите й. Скандалът с имейлите й не само повдигна легитимни притеснения, свързани с националната сигурност, но и засили идеята, че тя е направила това, защото е искала да прикрие нещо. И има недоверие към нея. Също така тя очевидно променя позициите си по дадени теми заедно с промяната на политическите ветрове. Например за гей браковете – преди няколко години беше против тях, когато разрешаването им не беше популярно, стана популярно и сега тя е за. Същото е с търговското споразумение за Транс-тихоокеанското партньорство (TPP), което вече не подкрепя. Но никой не й вярва, че наистина е против. И оставя впечатлението, че би казала всичко, за да бъде избрана. Това е основата за подозренията срещу нея.


title: Минималните заплати в здравеопазването се вдигат с между 15 и 39%

maintext:
Според здравния министър най-сериозно ще е увеличението за редовите лекари и медицински сестри, санитари и лаборанти
© АНЕЛИЯ НИКОЛОВА
"Споразумението осигурява сигурност и спокойствие на работещите и дава възможност за предвидимо развитие и управление на системата на здравеопазването", заяви Москов.
Пред журналисти той коментира, че са направени анализи на 100 клинични пътеки, които в момента се използват в здравеопазването, и те са показали, че в нито една от тях нужният разход за реалното лечение на пациента не надвишавал 30% от стойността им. Предстои да се изяснява за какво се харчат останалите 70%, но те не били нужни нито за лекарства, нито за консумативи, нито за изследвания на болния, съобщи здравният министър, цитиран от "Дарик". По думите му цените на някои от тях вероятно ще бъдат променени.
Здравната каса дължи 190 млн. лв. на болници в ЕС
Дълговете на Националната здравноосигурителна каса към европейски лечебни заведения са 190 млн. лева. Това са дължимите суми от страната ни за лечение на българи в рамките на ЕС и са натрупани от 2010 г. досега. Причината да не се изплащат е, че от бюджета за чуждестранни болници редовно се пренасочват средства по други пера за разходи на касата, пише в. "Сега". Данните са от отчета за бюджета на НЗОК за 2015 г., който беше представен миналата седмица пред здравната комисия в парламента с голямо закъснение.
Според документа през миналата година касата е разполагала с 58 млн. лв. за плащане на болници в ЕС, но е изплатила искове само за 32 млн. лв. Разликата е била пренасочена към други пера - най-вече за покриване на част от традиционния преразход на болниците и за лекарства.
През 2015 г. към дължимите дотогава 122 млн. лв. са се натрупали още 42 млн. лв., а през 2016 г. - още 26 млн. лв.
Най-голяма част от дължимите 190 млн. лв. са по т.нар. европейска здравна карта за неотложно и спешно лечение на българи в ЕС, които са здравно осигурени в България.
С между 15 и 30% ще се вдигнат минималните осигурителни прагове на възнагражденията в системата на здравеопазването. Това стана ясно в понеделник, когато бе подписан Колективен трудов договор в отрасъл "Здравеопазване" между представители на работодателите, синдикатите и държавата. Домакин на преговорите и подписването беше министърът на здравеопазването Петър Москов, предава "Дневник" Споразумението, което не е подновявано от 2013 г., влиза в сила от датата на подписването му - 10 октомври, и изпълнението му не изисква допълнителни средства извън предвидените в бюджета, поясни министърът. По думите му най-сериозно ще е увеличението за редовите лекари и медицински сестри, санитари и лаборанти - между 29 и 35%.Увеличението на заплатата на ниво начални отделения ще е 18% - от 850 лв. на 1000 лв., а за лекар с една специалност и всички останали, които работят с пациенти – увеличението е 21%, обяви д-р Пламен Радославов, зам.-председател на федерация "Здравеопазване" към КНСБ, цитиран от агенция БГНЕС. За току-що завършил лекар увеличението е между 28 и 38%. За професионалистите по здравни грижи – между 25 и 30%., т.е. медицинските сестри ще получават най-малко 750 лв. (600 лв. досега), а старшите медицински сестри – 810 лв. (660 лв. досега).Увеличенията не засягат здравните работници в спешната помощ, където заплатите са по-високи. Медицинска сестра там взема минимум 900 лв., а лекар – 1500 лв.


description: Проучване показва, че правителствата трябва да стимулират нисковъглеродната икономика

title: Компаниите си поставят скромни цели за намаляване на емисиите

maintext:
Регулаторна среда в полза на възобновяемите източници, създадена от правителствата, би стимулирала бизнеса да се възползва от нови възмогности, казват авторите на доклада.
11% от анализираните 1089 компании имат цели да увеличат потреблението на ВЕИ енергия.
Плановете за намаляване на парниковите емисии от големите компании обхващат само една четвърт от обема, необходим за ограничаване на глобалното затопляне съгласно договореното миналата година в Париж от близо 200 държави.Това показва изследване на базираната в Лондон независима организация CDP (известна доскоро като Carbon Disclosure Project), проследяваща какво предприемат корпорациите по този въпрос.Текстът бе разпространен във вторник с коментара на изпълнителния директор Пол Симпсън, че "повече компании се ангажират, но има още много работа да се свърши".Около 85% от 1089 големи компании, отговорили на допитването на CDP, казват, че са си поставили цели за намаляване на парниковите емисии като част от усилията за забавяне промяната на климата и избягване на предизвикани от това явления като порои, горещи вълни и повишаващо се морско равнище.Все повече компании използват вътрешно оценяване на въглеродните емисии, за да решат как да разпределят ресурсите си. Около 29% от проучваните фирми постъпват така, докато други 19% планират скоро да направят тази крачка. "Затова очакваме към 2017 г. половината от нашата извадка да използва вътрешно оценяване на въглеродните емисии и да докладва за това към 2018 г."Заради поставените цели във всички сектори се разпространява увеличаването на дела на енергията от възобновяеми източници. В анализираната извадка 11% от компаниите са съобщили, че са си поставили специални цели да увеличат потреблението на ВЕИ енергия, докато 5% имат конкретни цели как да увеличат производството си на такава енергия (но едва една четвърт от тях са в сектора на комуналните услуги).Като цяло плановете не успяват да постигнат целите, заложени в Парижкото споразумение от 2015 г. за ограничаване повишаването на температурите "доста под" 2 градуса по Целзий до края на века в сравнение с доиндустриалните времена.Ако бъдат реализирани, тези мерки ще елиминират до 2030 г. еквивалента на 1 млрд. тона въглероден диоксид спрямо сегашните нива. Това е една четвърт от необходимите за осезаем ефект около 4 млрд. тона по-малко емисии от този газ. Разликата от 3 млрд. тона е "еквивалентът на сегашните емисии, изпускани от почти 50% от тези компании", казват авторите.Все пак има корпорации със солидни програми, казва Симпсън пред Reuters, и това са имена като Dell, Enel, Toyota, Nestle, IKEA и Walmart. "Подобни фирми реално доказват, че могат да се вършат големи неща."CDP изработи доклада в партньорство с We Mean Business, представляваща компании и инвеститори. Авторите казват, че идеята им е докладът да бъде база за сравнение при оценка на бъдещи действия на компаниите.Според ООН плановете на правителствата по света също са доста слаби решения за удържане на затоплянето под 2 градуса. Съгласно Парижкото споразумение държавите се ангажират да определят строги параметри и цели за намаляване на емисиите на всеки 5 години.Ако обаче правителствата си поставят амбициозни цели за стимулиране на нисковъглеродната икономика, частният сектор бързо ще се възползва от новата регулаторна среда. Примерът са 62 компании, които са отделили ръста на бизнеса си от увеличението на парниковите емисии – печалбата им се е увеличила за 5 години с 29% и са намалили емисиите си с 26%. При останалите фирми тези два показателя са в рамките на 6%.


description: "Грийнпийс" - България, представи сайт за екологично земеделие

title: Онлайн платформата за екологично земеделие ще свързва фермерите в България

maintext:
"Нашата страна е първата, в която стартира сайтът", уточниха участниците в пресконференцията
["Грийнпийс" - България]
семейната
, представена от


description: Умереният оптимизъм на фондовата борса в София остава

title: Sofix достигна най-високото си ниво от края на 2014 г.

maintext:
"Софарма" и "Монбат" подкрепиха повишението на Sofix
© ЮЛИЯ ЛАЗАРОВА
"Корадо" беше най-поскъпващата акция в петък.
Sofix достигна най-високото си ниво за последните почти две години. В петък основният индекс се покачи с 1.69% до 526.2, което е рекорд от 29 декември 2014 г. насам. Повишение отчетоха и останалите индекси -BGBX40прибави 1.47%, преминавайки границата от 100 пункта за първи път от 8 май 2015 г., когато приключи на ниво от 100.590 пункта. Секторният BGREITдобави 0.32% към стойността си до 104.20 пункта. Оборотът на регулиран пазар беше 736.7 хил. лв. след 480 сделки, което е относително добро като показател на фона на следкризисната търговия.В петък имаше сделки с почти всички ликвидни позиции на регулирания пазар. В основата на растежа на индексите бяха компании като "Софарма" и "Монбат". Фармацевтичната компания, която има най-голямо тегло в индекса, поскъпна с 3.43% до 3.02 лв., а изтъргуваният обем беше над 10 хил. акции. Производителят на акумулатори добави 1.25% до последна цена от 8.049 лв. Първа инвестиционна банка също подкрепи Sofix, след като акциите й се повишиха с 4.78%."Изминалата седмица определено беше добра за Българската фондова борса", коментира пред Bloomberg TV Bulgaria главният инвестиционен консултант на "Елана трейдинг" Цветослав Цачев. Според него основният двигател на пазара остава борсово търгуваният фонд на "Експат". "Амбициите са фондът да расте и тези капитали да се вливат в компаниите в SOFIX", коментира Цачев. За два месеца от съществуването му той е набрал 1 млн. евро активи, които се инвестират в акции на компаниите от Sofix.Компанията с най-висок оборот в петък беше фондът за земя "Адванс терафонд" - с негови акции бяха сключени сделки за 132.7 хил. лв. Поскъпването беше с по-скромните 0.25%, което все пак даде подкрепа за Sofix. На второ място беше именно БТФ Expat Bulgaria SOFIX UCITS ETF със 102.2 хил. лв., а трети - "Химимпорт" с 55.4 хил. лв. "Корадо България" поскъпна с над 8%, след като компанията отчете ръст на приходите и печалбата и обяви, че е навлязла и на френския пазар на радиатори, а предстои това да се случи и в Унгария.


description: Около 10% от водните съоръжения в региона са рискови

title: Над половината язовири в България се намират в Южен централен район

maintext:
Петнайсет от най-значимите за страната ни 53 язовира се намират в Пловдивска и Пазарджишка област
© НАДЕЖДА ЧИПЕВА
Когато водата в една страна не достига, тогава предвидливо трябва да се строят язовири. В България водата е малко. Средното годишно водно количество за всеки от нас е 2300 - 2500 куб. м. За сравнение, на Балканите всички си имат повече вода от нас, а в Европа сме на опашката заедно с Полша, Чехия, Белгия и Кипър. Данните са предоставени от Главна дирекция "Надзор на язовирните стени и съоръженията към тях" към Държавната агенция по метрологичен и технически контрол.


description: Сделката за фонда за дялови инвестиции NBGI Private Equity е с цена 288 млн. евро

title: Deutsche Bank и Goldman Sachs купиха собственика на "Престиж 96"

maintext:
Един от продадените фондове притежава 15% от The Mall на бул. "Цариградско шосе"
© НАДЕЖДА ЧИПЕВА
Assos
Германската Deutsche Bank и американската Goldman Sachs приключиха сделката по придобиване на базираното в Лондон дружество на гръцката National Bank of Greece (NBG) - NBGI Private Equity. То управлява 11 фонда с общо 40 компании чрез дялови инвестиции, вложения в рисков капитал и инвестиции в недвижими имоти. Цената на сделката е 288 млн. евро, се посочва в официално съобщение на участващите институции. Сделката засяга два актива в България - "Престиж 96" и софийския The Mall.Сделката беше обявена в началото на февруари, беше подготвяна година и половина и сега приключва. През последните години гръцкият собственик на българската ОББ NBG разпродава активи, за да увеличи ликвидността си и да засили показателите си за платежоспособност и капиталова адекватност и продажбата на фондовете е част от тази стратегия.Новата мениджърска компания се нарича Stage Capital и ще управлява портфейла на NBGI Private Equity във Великобритания и Европа. Висшите мениджъри на NBGI Private Equity стават партньори в Stage Capital. Управляващ партньор в новото дружество е бившият банкер от Goldman Sachs Греъм Томас, който в началото на века е бил част от екипа на инвестиционната компания DB Capital Partners, отделил се през 2003 г., за да създаде MidOcean Partners, а след това е оглавявал частните инвестиции в тръста на лорд Ротшилд RIT Capital Partners.Stage Capital обикновено инвестира между 5 и 25 млн. евро в портфолиото на компаниите, които придобива. Част от дружествата са във фаза на растеж и развитие, уточняват от Stage Capital и уверяват, че ще продължат да бъдат активни в придобиванията и подкрепата на придобитите компании.В България Stage Capital придобива компанията за захарни изделия "Престиж 96", която през 2012 г. стана собственост на NBGI Private Equity и фонда Citi Venture Capital International на американската Citigroup (сега The Rohatyn Group). Тогава цената на транзакцията не беше официално оповестена, но по оценки на анализатори става дума за сума от порядъка на 40-45 млн. евро, платени за 90% от акциите на създателите на фирмата Антон Танев и Георги Георгиев.Stage Capital придобива и миноритарен дял от 15% в The Mall на бул. "Цариградско шосе" – досега собственост на друг фонд на National Bank of Greece. Големият пакет в търговския център се държи от друг гръцки фонд -Capital.През юли Stage Capital излезе успешно от имотни инвестиции, като продаде логистични активи в Полша, включващи пет склада с площ над 126 000 кв.м, на инвеститора в недвижими имоти Hines.Stage Capital успя успешно да продаде и дела си в световен лидер в производството на пакетирани кроасани - Chipita, се посочва още в официалното съобщение.


description: Провалът на търговското споразумение с Канада е втори сериозен удар за съюза след Brexit

title: Валония е признак, не причина за проблемите в ЕС

maintext:
При окончателен провал на CETA, то и търговското споразумение със САЩ (TTIP) губи шансове да бъде сключено.
© Francois Lenoir
Между "oсанна" и "разпни го" варират коментарите за Валония, след като белгийският регион от 3.6 млн. души блокира споразумение за свободна търговия между ЕС (пазар от над 500 млн.души) и Канада (36 млн.души).Има няколко безспорни факта. СЕТА се превърна в провалено споразумение и ако това е тертипът, по който най-големият търговски блок в света ще договаря икономическите си отношения, то подгответе се за още много провали. Валонската партия на социалистите изигра вътрешнополитическите си карти добре и улавяйки рядък шанс, даден й от Комисията "Юнкер", успя да блокира огромен законодателен пакет.Но има и още нещо, което защитниците на СЕТА забравят. Политиците се избират от избиратели, които се интересуват от собственото си благополучие. Ако тези политици не могат да обяснят какво съдържа един документ като СЕТА, то те нямат голям шанс да го прокарат, особено във време, в което все повече избиратели не им вярват и не подкрепят слогани като "всички ще бъдем по-добре, ако го подпишем".Защото истината е, че няма споразумение, което облагодетелства всички. Канадско-европейската сделка със сигурност ще увеличи пазара и ще донесе повече ръст и повече възможности. Но по-голямата конкуренция действа очистително на пазара и някакви хора трябва да загубят, за да могат да спечелят други. Българската икономика разбра това по болезнен път след влизането си на пазар като ЕС и трябваха години, за да се нагоди към новата реалност. Ако ЕС иска да има бъдеще като търговски партньор, той трябва да може да прави споразумения, които са лесно обясними и защитими.Преди привържениците на СЕТА да припишат вината за провала на споразумението на "популистките тенденции" във Валония, вероятно трябва да се запознаят отново с аргументите на белгийския регион. Валония не е против такова споразумение като цяло, а против няколко конкретни клаузи. При това местният парламент гласува резолюция срещу СЕТА, където обясни притесненията си още през април. Нито Европейската комисия, нито белгийското федерално правителство се задействаха по-активно да преговарят с Валония.Процесът по преговори на подобни споразумения в търговската област е прерогатив на Европейската комисия. През всичките тези седем години ЕК водеше преговорите с Канада сама, без да ги обсъжда, с аргумента, че правителствата на държавите-членки на ЕС са ѝ дали мандата да преговаря от тяхно име. Накрая Комисията представя готово споразумение, като възможностите пред националните парламенти са или да го подпишат цялото в пакет, без възможност за поправки, или да го отхвърлят напълно. Естествено е да има недоволни от определени клаузи, които при липсата на опция за поправка, ще изберат да блокират цялото споразумение.Причината за вота на Валония може би е стремеж на управляващите там социалисти и демократични центристи да привлекат повече гласове, но до Валония застанаха още два регионални парламента на Белгия – на Брюксел (столицата) и на френската общност (различна от тази във Валония). Германоезичната общност в страната също засега не е дала одобрението си за СЕТА. Не е учудващо, че регионалните парламенти на Белгия имат правото да блокират сделката, тъй като тя е от специалния "смесен" тип, който включва правомощия на регионалните правителства - услугите, транспорта, земеделието, околната среда, защитата на инвеститорите. В Белгия тези области влизат в правомощията не на централното правителство, а на регионалните, именно защото областта Фландрия (пламенна защитничка сега на СЕТА) настояваше с години за все по-голяма федерализация на държатава. Правилата в крайна сметка важат и в моменти, когато не са удобни.Скандалът отслабва имиджа на ЕС навън и позициите му в двустранните и многостранните преговори, и то не само в търговската политика. ЕС традиционно държи изключително много на репутацията си на "мека сила" навън, която чрез силата на преговорите и убедителността успява да подкрепя въвеждането на нови норми по света на всякакво ниво (политическо, икономическо, за сигурност и т.н.)Самата СЕТА трябваше да представлява именно първа стъпка и модел на нов тип търговски споразумения, където не само отпадат митата, но и се задават нови, по-високи стандарти в областта на храните, технологиите и т.н. ЕК успя да гарантира, че няма да внася храни и стоки, които не отговарят на неговите норми – като например говеждо месо с хормони, свинско с рактопамин и пилешко, обработено с хлор. Със споразумението трябваше да се работи за взаимно признаване на различни стандарти и съвместното им изработване в бъдеще. Това е начинът, по който ръководителите на ЕС смятат, че ЕС ще може да продължава да задава стандарти на световно ниво, особено в ситуация, когато икономиката на европейските страни едва расте, за разлика от тази на някои развиващи се пазари.Окончателен провал на СЕТА ще доведе до блокирането за поне още няколко години напред на подобни мащабни споразумения с други страни, като САЩ и Япония, но по-голям проблем е, че ЕС все повече губи визията си на силен съюз с ясни позиции, стандарти и действия. Това най-много трябва да притеснява британското правителство, на което му предстоят тежки преговори. Но СЕТА не е причината за този проблем, а просто поредното доказателство за това.Необходимостта от единодушие между 28-те страни в ЕС означава, че вземането на решения е тромаво и често невъзможно. Ги Верхофстад, бивш премиер на Белгия, лидер на либералната партия в Европейския парламент и настоящ преговарящ на ЕП за Brexit обяви, че тези правила трябва да се променят, защото "включването на 70 национални и регионални парламента никога няма да сработи." Защитниците на СЕТА посочват, че страни като България и сега имат много двустранни споразумения, които не дават и половината от защитата на големия пакет с Канада (например по отношение на така спорните арбитражи, каквито и в момента действат и то при по-неблагоприятни условия) и са договаряни много по-непрозрачно. Това е вярно, но не е достатъчен аргумент: хората очевидно искат повече от евроинституциите, а не още от същото. ЕС не може само да копира националните модели, а трябва да ги прави по-добри, ако иска да печели, вместо да губи легитимност.Това, което трябва да се случи, е да се промени начинът, по който се водят преговорите за важни споразумения. Ако един договор трябва да се побере само в 1000 страници (което само по себе си е доста трудно), в който да има фокус върху всички по-важни въпроси, то тогава още по време на преговорите в официалните анализи трябва да се разказва не само за ползите, но и за рисковете. Например колко конкурентноспособен на по-евтините земеделски стоки на Канада би бил селскостопанският сектор на ЕС. Или дали ЕС има план как да се намалят рисковете за по-уязвимите сектори например.Основен проблем в преговорите за ТПТИ (споразумението за свободна търговия между САЩ и ЕС) например, е настояването на двете преговорни страни всичко да е секретно (имаше специални зали, в които се разглеждат преговорните документи и откъдето не трябваше да се изнася). През последната година ЕК се постара да публикува повече детайли от договореното до момента именно, за да парира тревогите, но продължава тенденцията да се говори само за позитивните страни, игнорирайки недоволните от този процес.Това прилича много на начина, по който европейската политика избягваше да говори за популизма и причините, които го движат, години наред. Brexit промени това. СЕТА явно, ще бъде преломен момент за начина, по който се говори за търговски споразумения.


description: Те се затрудняват с термини като инфлация и лихва и не могат да определят източниците на доходи, показва проучване от проекта "Financial IQ"

title: Мнозинството от учениците нямат умения за боравене с пари

maintext:
© Надежда Чипева
нивото
Средното ниво на финансова грамотност на българските ученици е добро, но темите не се разбират напълно, липсват практически умения за боравенето с пари и за разчитането на документите. Това са някои от основните изводи от проучването нана финансова грамотност, проведено сред над 5000 ученици от 142 училища между 19 септември и 3 октомври и представено във вторник. То е част от проекта "Financial IQ - проучване и повишаване на нивото на финансова грамотност на българските ученици", иницииран от JA България.Резултатите от проучването показват, че докато нивото на финансова грамотност на учениците от 3-4 клас може да се определи като много добро (1.96 в скала от 0 - минимум до 3 - максимум), това на прогимназистите (6-7 клас) пада до 1.90, а на гимназистите (11-12 клас) - до 1.85. Учениците се справят по-добре с темите планиране и харчене, но изостават по тези за печелене.Притеснително е например, че 21% от големите ученици са склонни да задлъжнеят, за да удовлетворят желанията си. А близо 60% от трето- и четвъртокласниците и 45% от по-големите ученици не могат да преценят правилно промоции от типа "купи едно и получаваш второто на половин цена". Дори гимназистите получават в повечето случаи джобни ден за ден, което им пречи да развиват умения за планиране и изразходване на парите си.Мнозинството от учениците се затрудняват с разбирането на термини като инфлация и сложна лихва, не могат да определят източниците на доходи, не знаят размерите на минималната работна заплата, осигуровките и данъците. Близо половината пък смятат, че няма разлика между дебитна и кредитна карта. Както показа и международният тест PISA, българските ученици се затрудняват и с анализирането на графики (виж повече в графиката)."Средното ниво е добро, но знанията са откъслечни и материята не се разбира пълноценно", е изводът на експертите. Така, на учениците им липсват практически умения за боравене с пари и познания за печеленето им. Тревожен е и изводът, че отговорите по част от изследването са в двете крайности - т.е. една част от учениците се справят много добре, но на другата им липсва дори базисна финансова грамотност.Ролята на финансовата грамотност е както за самите учениците - които трябва да могат да взимат адекватни финансови решения, така и за икономиката на страната, която зависи от добрата подготовка на младите хора. Застаряващото население, свиващите се системи за подпомагане и нововъведенията в пазарите на финансови услуги са още фактори, които показват значимостта на финансовата грамотност според анализите на Организацията за икономическо сътрудничество и развитие (ОИСР).Освен това, както напомнят от JA България, финансовата грамотност е тясно свързана с предприемачеството. "Връзката между двете е видна - така както предприемачеството не би могло да съществува без финансова грамотност, така и за финансовата грамотност е нужен предприемаческият тип мислене", пишат експертите.В момента обаче финансовата грамотност не е част от задължителната подготовка на всички ученици. "Личните финанси са спорадично представени, донякъде са интегрирани в други предмети, но без ясно формулирани очаквани резултати", констатират от JA България. Новият закон за образованието прави няколко стъпки напред с въвеждането на предмета технологии и предприемачество, но все още има какво да се желае. Едва под 5% от часовете в целия начален и целия прогимназиален етап, например, са отделени за новия предмет. В гимназиите пък тези теми няма да са задължителни за всички. Други големи проблеми са подготовката на учителите и адекватното учебно съдържание.От ОИСР и JA България препоръчват учителите да използват съвременни педагогически подходи, да насърчават ученето през опит и да показват връзките между предметите. Правителството пък би могло да помисли за публично-частно партньорство по темата, както и за измерване и мониторинг на финансовата грамотност.


description: Компанията надмина пазарните очаквания за печалба на една акция, но не и за общите приходи. Продажбите на iPhone продължават да се понижават през...

title: Акциите на Apple загубиха 2% след противоречиви финансови резултати

maintext: Компанията надмина пазарните очаквания за печалба на една акция, но не и за общите приходи. Продажбите на iPhone продължават да се понижават през четвъртото тримесечие на фискалната година за компанията. Тя е продала 45.5 млн. устройства при очакване за 45 млн. броя. Приходите са 46.9 млрд. долара при очаквания за 47 млрд., а печалбата на акция 1.67 долара при 1.66 долара. Всички данни обаче са по-ниски спрямо същия период на предходната година, пише Forbes.Продажбите се повишават в Европа и Япония, но спадат в Китай и Америките. Най-сериозен е спадът на китайският пазар – 30% на годишна база. Резултатите на компанията натиснаха цените на акциите в разширената пазарна сесия на Уолстрийт във вторник.


description: Депутатите от икономическа комисия дадоха съгласие за това без анализ на ползите и без обяснение защо прехвърлянето се прави сега

title: ББР минава към ведомството на Божидар Лукарски

maintext:
Министърът на икономиката Божидар Лукарски ще упражнява правата на държава като собственик на ББР
© НАДЕЖДА ЧИПЕВА
ББР е институцията, през която минава безплатното саниране, както и кредитирането на множество големи и малки бизнеси.
Държавата ще издаде гаранция за кредита от 100 млн. евро, който германската държавна насърчителна банка KfW отпуска на ББР. Средствата са за безплатно саниране на панелни блокове. То ще струва 1 млрд. лв., набавени със заеми от Европейската инвестиционна банка (250 млн. евро), Банката за развитие към Съвета на Европа (150 млн. евро) и kfW (100 млн. евро). В Закона за държавния бюджет за 2016 г. има предвидена възможност за издаването на обезпечение по заемите на държавната банка. По прогнозни данни на регионалния министър Лиляна Павлова до края на годината програмата за саниране ще е обновила 750 блока в страната.
Българската банка за развитие (ББР), която досега беше под шапката на финансовото министерство, преминава под контрола на икономическото. Това гласуваха депутатите от парламентарната комисия по икономическа политика и туризъм, които приеха на първо четене законопроекта, с който да се извърши решеното от правителството прехвърляне. Заседанието им протече без дискусия какъв би бил икономическият ефект от промяната и без да се даде отговор на въпроса защо към нея се пристъпва точно сега.Въпреки мисията на държавната банка, която е основно да насърчава на малкия и средния бизнес, реално портфейлът на ББР включва кредити към дружества от по-голям калибър и има чувствителна експозиция към финансово затруднени строителни компании. От 2014 г. банката се превърна и в спасителен клон за фирми, свързвани с депутата от ДПС Делян Пеевски, като "Водстрой 98", които около краха на КТБ се рефинансираха там. ББР хронично се сдобива с други функции, като последно това е финансирането на националната програма за саниране на панелки за 1 млрд. лв. Прехвърлянето върви в комплект с дъщерните й Национален гаранционен фонд и Микрофинансиращата институция ДЖОБС, които подпомагат бизнеса с кредити и гаранции.Мотив за прехвърлянето на банката към Божидар Лукарски в качеството му на министър на икономиката е, че едно от основните му правомощия е да ръководи, координира и контролира осъществяването на държавната политика за насърчаване на малките и средните предприятия. В същото време мисията на ББР е да бъде основен инструмент за провеждане на държавни политики в икономиката в целеви сфери, региони, отрасли и социални групи. Това бе достатъчно убедително за депутатите от ресорната парламентарна комисия, за да приемат без възражения с 15 гласа "за" законопроекта, с който ще се извърши прехвърлянето. Макар по време на заседанието да бе повдигнат въпросът защо то се прави точно сега, вносителите от финансовото министерство не дадоха отговор.Председателят на комисията Петър Кънев предложи за следващо заседание да се поканят представители на банката, за да се запознаят депутатите с дейността й като "поликлиника за фирми с експортен потенциал, които имат временни кредитни проблеми". Дори и идеята му да не се осъществи, прехвърлянето е вече задвижено и може да стане факт преди края на годината.Българската банка за развитие беше създадена през 2008 г. чрез преобразуването на дотогавашната държавна Насърчителна банка. Идеята на правителството беше финансовата институция да кредитира фирми и други търговски банки, да издава гаранции и да играе ролята и на рисков капиталист със средства на данъкоплатците – замисъл, който към онзи момент изглеждаше закъснял с оглед на свръхкредитирането в страната в последните месеци преди финансовата криза. Още тогава имаше и опасения, че като подчинена на кабинета ББР ще бъде особено уязвима на политически натиск и ще може да се използва за пренасочване на част от парите в нея към близки до управляващите компании.След раздора между Делян Пеевски и Цветан Василев, довел до затварянето на КТБ през лятото на 2014 г., държавната финансова институция рефинансира кредитите на свързаното с политика от ДПС дружество "Водстрой 98". Постепенно експозицията й към строителната компания достигна 55 млн. лв., което е и един от най-големите кредити на банката. ББР финансира и изкупуването на две фалирали мандри от компанията "Лодис инвест", която към онзи момент привидно нямаше връзка с Пеевски и беше притежание на физическо лице, а днес е собственост на дружеството "Дореко комерс", на което депутатът прехвърли и официалното си акционерно участие от 18% от пловдивската фабрика за цигарени опаковки и филтри "Юрий Гагарин". Държавната институция рефинансира и част от заемите към КТБ на "Булгартабак", но още преди затварянето на КТБ.След като през май "Водстрой 98" беше придобита от варненската "Хидрострой", сега в строителния сектор свързват Пеевски с нов фаворит – хасковската пътностроителна компания АБ. Пряка връзка няма, но хасковското дружество повтаря модела на "Водстрой" – малък закъсал местен играч, който изведнъж започва да печели големи поръчки и взима заеми от ББР. През август държавната банка финансира АБ с общо 29 млн. лв. От хасковската компания отричат да има смяна на контрола, но налице са някои косвени индикации за това – например вписан от адвоката на "Водстрой" нов изпълнителен директор, без чийто подпис не могат да се вземат решения.Към края на първото полугодие на 2016 г. активите на ББР са почти 1.6 млрд. лв. от общо 88.7 млрд. лв. в сектора. Печалбата за първите шест месеца на годината е 15.7 млн. лв., което е с 20.5% по-малко в сравнение със същия период на 2015 г. Предоставените на бизнеса кредити са в размер на 723.3 млн. лв., или 1.19% по-малко спрямо година по-рано.


description: Компанията за професионално почистване ще използва средствата за разрастване на пазара в Полша

title: "Доместина" привлече 1 млн. лв. от инвеститори

maintext:
За седем месеца станахме водеща компания във Варшава и от ноември навлизаме в още пет големи града на страната, каза единият от създателите и изпълнителен директор на "Доместина", Владислав Симов
© АНЕЛИЯ НИКОЛОВА
Средствата са под формата на конвертируем заем и са осигурени от двама настоящи и един нов инвеститор.
Компанията за професионално почистване "Доместина" е привлякла нова инвестиция от 1 млн. лв. Средствата са предоставени като заем, който може да се конвертира в дялово участие, от двама настоящи и един нов инвеститори. Привлеченото финансиране ще се използват за разрастване на пазара в Полша, където "Доместина" стъпи преди седем месеца и вече зае водещо място в столицата. От следващия месец компанията навлиза в още пет големи града там. Ако моделът се окаже успешен, предприятието планира да го приложи и в други европейски страни.Новите средства са осигурени изцяло от бизнес ангели. Двама от тях са настоящи инвеститори – старши вицепрезидентът на Metro Group Вероника Пунчева и съоснователят на "Телерик" Светозар Георгиев, които увеличават дела си. Към тях като нов инвеститор се присъединява и друг от създателите на "Телерик" - Васил Терзиев. От компанията не уточниха как е разпределена сумата между инвеститорите.Средствата се предоставят под формата на convertible – заем, който е конвертируем в дялове в даден бъдещ момент. "Това е малко популярен модел в стартъп средите и се прилага за бизнеси, които се очаква значително да пораснат", обясни единият от създателите и изпълнителен директор на фирмата, Владислав Симов. Конкретният дял, който инвеститорите ще придобият, се определя към момента на конвертирането, тъй като в момента не се знае бъдещата му стойност."Доместина", която предлага услугите си през собствена платформа, ще използва средствата за разрастване на пазара в Полша, където навлезе през февруари тази година. "В рамките на седем месеца се превърнахме във водеща компания във Варшава, при това там имаме конкуренция, а цените ни са по-високи", каза Симов. Той уточни, че в полската столица работят още пет стартъпа в дигитална среда. По думите му полският потребител използва много повече мрежата, като транзакциите в дигитална среда там са с годишен оборот от 6.4 млрд. евро. За сравнение, обемът в България е 315 млн. евро.Според Симов успехът на "Доместина" на този конкурентен пазар се дължи на модела на компанията. "Ние например предлагаме 4-часови посещения във фиксирани часови блокове, много сме гъвкави към нуждите, имаме абонаменти и т.н. Полските конкуренти вече започнаха да ни копират", каза той.С новата инвестиция компанията бърза да "затвори" полския пазар, като навлезе в петте големи града – Гданск, Гдиня, Сопот, Краков и Вроцлав. Във всичките тях дейността започва на 1 ноември, като клиенти могат да бъдат както физически лица, които търсят фирма за почистване на дома, така и компании. Там ще се прилага нов оперативен модел – членство, като всеки член ще може да предлага по един нов член на месец. В различните градове ще има леки модификации според спецификата на местния пазар. "Това е агресивен и много рисков нов модел, който може да се окаже и неуспешен", призна Симов. Целта на проекта е да се валидира механизмът за отваряне на нови пазари. "Ако се окаже успешен, планираме да покрием цялата територия на Полша и да навлезем и на други пазари в Европа", каза той.В България бизнесът също се разраства, като освен почистване на домове компанията вече предлага и почистване на офиси чрез платформата Domestina@work . По думите на Симов за тази услуга по-лесно се намират работници, въпреки че и там вече се усеща недостиг. Липсата на работна ръка е един от основните проблеми на компанията, която бързо расте. Затова наскоро е въведено ново решение. "Започнахме да правим пакети за хора, работещи в чужбина, които искат да се върнат в България и ние им осигуряваме работа тук", обясни той."Доместина" започва бизнеса си за професионално почистване на домове преди две години и половина като стартираща компания с финансиране от Launchub. Основният й актив е платформата, чрез която се осъществява връзката между клиентите и помощниците, които извършват почистването. "За това време на пазара все още не се чувстваме стабилни", казва Симов. Въпреки това заради технологията си наскоро компанията е получила оферта за закупуване на дял с план за последващо изкупуване, но я е отхвърлила. Това на практика е второто предложение от създаването на бизнеса.


description: Случаят с красивите одеяла "Перелик": произведени в България, разпространявани у нас и по света от Берлин

title: Мека топлина

maintext:
Зад
стои Деница Попова. Само един уикенд в Берлин през 2006 г. е достатъчен да я накара да остане в града. "Почувствах се на правилното място, интернационално, вдъхновяващо и без социално напрежение." До този момент Деница е ангажирана като счетоводител в компания за филмови продукции. Постепенно тя започва да помага на своя приятел във фирмата му за онлайн търговия. Това до голяма степен я провокира да се замисли за собствен бизнес.
е основан още през 2012 г., но раждането на сина й забавя значително работните процеси. През последните няколко месеца Деница се е заела отново с марката с нови сили и голям ентусиазъм.
"Оказа се, че едно одеяло от къщата на баба ми, което се е запечатало силно в моите спомени, е било изплетено от нея за майка ми като бебе, а после и ние сме го ползвали като деца. То е триъгълно и може да се използва както за бебешко одеяло, така и за шал за възрастни. Изработено е от много различни цветове на тънки ленти с дълги тъмносини ресни по края. Тази година баба ми изплете същото, за спомен."
"Искаше ми се да се занимавам с тъкане на килими, може би защото баба ми е от Котел, където за жалост занаятът замира. След време прецених, че е доста трудоемко и ще го оставя за по-късен етап. Тогава лесно и логично се появи идеята за одеялата, най-вече заради работата с вълна. Започнах първо с търговия на вълнени одеяла. Закупих готови такива от фирма, която открих в интернет. Това ми помогна да добия бързо знания за занаята. Отне ми повече от година, преди сама да започна да подбирам цветовете, а след това да определям и моделите. Името "Перелик" е обвързано с родопското одеяло, ненадминато по дизайн и издръжливост. Хареса ми и звученето."
"Първото одеяло, което беше изцяло по мой дизайн, е двулицево със сини черти, секторно боядисана прежда и естествен вълнен цвят от другата страна. В естетиката на продуктите се опитвам да остана вярна на себе си и на това, което бих желала да имам у дома. Иска ми се да работя с повече цветове, но по начин, който да се харесва и на мъжете.
Аз съм от Бургас и прекарвам все повече време през пролетта и лятото там. Тогава се случва и голяма част от производството. С времето доверието ми в хората, с които работя, нарасна и това ми позволява да се концентрирам все повече върху нови модели, а това мога да го върша и от Берлин."
"Най-трудно ми бе да се науча безкомпромисно да следвам идеята си. Но човекът до мен, който е и баща на сина ми, като че ли повече вярваше в нея от самото начало. Така колебанието изчезна и той ми помогна да гледам напред. Изкарах късмет също и с производителите, които бяха отворени за нови идеи и досега се наемат с какво ли не, а това в България не е никак лесно."
"Произведено в България, от естествени материи, предимно с ръчен труд. Ръчната изработка и вълната превръщат одеялата "Перелик" в трайни и устойчиви, а по-съвременният дизайн ги отличава от всичко останало.
От тази зима Perelic Blankets са в магазин N8 на ул. "Цар Шишман" 8, София и на perelic.com


description: В понеделник суровината поскъпна с над 3% след поредица изказвания на представители на водещи производители. Инвеститорите бяха окуражени от...

title: Цената на петрола се задържа на годишния си връх

maintext:
В понеделник суровината поскъпна с над 3% след поредица изказвания на представители на водещи производители. Инвеститорите бяха окуражени от уверението на Саудитска Арабия, че ОПЕК ще започне да ограничава предлагането през ноември. Организацията смята да премахне 400 хил. барела от пазара. В понеделник президентът на Русия Владимир Путин заяви, че страната му (чийто добив достигна премина 11 млн. барела на ден) ще подкрепи ОПЕК.
Петролът започна сесията с понижение. Цената на WTI спада с 0.19% в началото на европейската сесия до 51.24 долара, а сортът Брент губи 0.21% до 53.03.
Информацията е актуална към 8:30ч.


description: България още е евтино място за нови предприятия, проблем е недостигът на специалисти

title: Производителите на авточасти: Растем и ще инвестираме още

maintext:
В страната се произвеждат от седалки и тапицерии (ALC, Grammer - на снимката) през инструментални табла и климатични системи (Visteon, Behr-Hella) до микроелектроника и сензори (Melexis, Festo)
© АНЕЛИЯ НИКОЛОВА
3
млрд. лв. са приходите за 2015 г. на 50-те компании, работещи единствено в сектора за автокомпоненти.
Инвеститорите предпочитат да строят фабрики на зелено. И харесват Южна България, където са 2/3 от предприятията.
Растящи приходи, още служители и нови инвестиции. Това е прогнозата за 2016 г. на производителите на авточасти в България. Индустрията напоследък е сред най-растящите: за миналата година 50-те фирми с фокус само върху автокомпанентите са имали приходи от 3 млрд. лв. Тенденцията е през следващите години секторът да продължи да се засилва, за което обаче ключови ще са обучението на кадрите и развитието на инфраструктурата. Това показва първото проучване за нагласите на компаниите в бранша, изготвено от Аутомотив клъстер България и Colliers International.По-голяма част от компаниите в сектора (59%) очакват икономиката на страната да нарасне през 2016 г., но още по-висок е делът на тези, които прогнозират увеличение на своите приходи за годината (64%). "Това е много важен сигнал от фирми, които произвеждат 3.5% от брутния вътрешен продукт", коментира Георги Киров, директор инвестиции и оценки в Colliers.Инвестиционните планове на предприятията са свързани основно с купуване на нови машини, като 59% от тях смятат да увеличат сумите за оборудване. По-малък е делът на тези, които планират по-големи инвестиции в недвижим имот (27%).В средносрочен план повечето предприятия планират да разширят производството си в страната, а 41% смятат да увеличат персонала си. Тъй като недостигът на квалифицирани специалисти е един от основните проблеми за компаниите в сектора, преобладаващата част от тях намират решение в организирането на вътрешни обучения.Важен тренд е, че компаниите, които навлизат в страната, все по-често предпочитат проекти на зелено - било то собствено строителство или изграждане на предприятия по тяхна поръчка, които те после наемат дългосрочно. По думите на Киров това обикновено се случва в по-технологичните производства.През последните години производството на автомобилни компоненти се превърна в един от основните двигатели на икономиката и заетостта в страната. В сектора в момента работят приблизително 100 компании, като половината от тях са с фокус изцяло в автомобилната индустрия, а другите имат комбинирано производство. На практика част от предприятията със смесен профил добавиха автомобилните части към портфейла си заради търсенето и добрите възможности за този бизнес в страната. Такъв например е случаят с гръцката "Етем", която допреди няколко години произвеждаше само алуминиева дограма и фасадни решения, а вече прави и алуминиеви компоненти за шасита, врати, брони и т.н. "Общо компаниите, които работят за автомобилната индустрия, имат почти 55 хил. служители, а брутното им производство е почти 6% от БВП", каза Киров.Предприятията в България, които изцяло са насочени към автомобилните компоненти, са около 50 на брой и осигуряват работа на 33 хил. души. Класическите производители са доставчици на световни автомобилни компании, а само една фирма има асемблираща фабрика (Great Wall). Компонентите, които се правят в България, са в много широк спектър. Това включва всичко от седалки и тапицерии (ALC, Grammer) през инструментални табла и климатични системи (Visteon, Behr-Hella) до микроелектроника и сензори (Melexis, Festo). За 2015 г. общите приходи на фирмите, които правят само автокомпоненти, са били в размер на 1.55 млрд. евро (3.5% от БВП). В страната почти няма регион, в който да не работи поне една такава компания. Все пак повечето от тях са концентрирани в Южна България (около две трети).Данните от проучването показват още, че компаниите в сектора не са малки - около 40% от тях са с персонал над 250 души, т.е. те са средни или големи предприятия. Близо половината от предприятията имат натоварване на капацитета над 75%.Очаквано основен аргумент на компаниите да изберат България за новата си производствена база са ниските разходи за труд, показват резултатите от проучването, което е проведено сред 50-те фирми, които се занимават само с авточасти. В сравнение с другите страни разходите за труд тук са между 10 и 15 пъти по-ниски от Западна Европа и 30 до 50% по-ниски от Централна и Източна Европа. "Тази голяма разлика показва, че компаниите ще имат години напред възможност да увеличават заплатите и да наемат още хора", коментира Киров. По данни на Colliers средната брутна годишна заплата в сегмента в България е 5.1 хил. евро, т.е. около 830 лв. на месец. "Това е над средното ниво за страната, но в контекста на България това не е ниско платена работна ръка", добави той.За инвеститорите проблем е недостатъчната квалификация на работната ръка, което означава допълнителни разходи за обучение на персонала. Членството в ЕС също е важно предимство, най-вече защото за привличане на инвеститори в сектора България се конкурира със Сърбия, която все още не се е присъединила към съюза. Страната е конкурентна и по отношение на разходите за строеж и цената на електроенергията. Макар тези параметри да са съпоставими със страните в Централна и Източна Европа, спрямо Западна Европа предимството е значително.


description: Още популярни журналисти бяха оповестени като сътрудници на Държавна сигурност в БНТ

title: Телевизията на службите

maintext: Тома Томов, Даниела Кънева, Величко Скорчев, Ахилеас Лилов, Антон Вергиев, Тодор Алексиев и още дузина други журналисти, работили в БНТ, са били сътрудници на Държавна сигурност, стана ясно след проверка на Комисията по досиетата. Тя стана възможна след промяна на закона за досиетата, която позволи да бъдат проверени журналисти и водещи в периода 1990 - 2006 г., когато влезе първият вариант на нормата.Тома Томов и Даниела Кънева са били агенти на ДС с псевдоними Тодоров и Искра. Двамата бяха популярни журналисти международници. Томов направи интервюта с редица политически лидери от Запада, а Кънева беше специалист по Далечния изток и Индия, с изключителни позиции сред семейството на Индира Ганди. Тома Томов беше създател на предаването "Светът в действие".Двамата са сътрудничили на Първо главно управление на ДС до 1974 г., когато са свалени от отчет. Пред bТВ журналистът обясни: "Когато работех в БНТ, пътувах много и когато се връщахме, бяхме дебрифирани. Направих филм за американския президент, комитетът го забрани, а Иван Славков го пусна. Така бях уволнен за антисъветска дейност", обясни той с уточнението, че от 42 години е приключил със службите.Величко Скорчев, който се смята за един от създателите на сутрешните блокове в БНТ, пък е доносничил за Шесто управление на ДС под псевдонима Васил от 1974 г. Вергиев също е доносничел на Шесто управление на ДС. Явно тогава ДС се е пренасочила към борба с идеологическата диверсия в телевизията.Ахилеас Лилов беше коментатор и редактор в "Панорама" по време на ерата на Иван Гарелов, също сътрудник на Първо главно на ДС. Той обаче е обявен като разузнавач от РУМНО, разузнавателното управление на армията. Тодор Алексиев пък беше спортен коментатор, а сега обяснява голфа от частната ТВ+. Той е доносничил на Първо управление на ДС под псевдонима Трефер.


description: Българските власти открито толерират насилието

title: Амнести осъди нападението над председателя на БХК

maintext:
Представяне на доклада на HRW за отношението към бежанците в България Human Rights Watch Красимир Кънев
© Анелия Николова
Директорът на европейската програма на международната правозащитна организация Амнести Интернешънъл
Джон Далхуисен
осъди нападението над председателя на Българския хелзинкски комитет Красимир Кънев.
Кънев е бил нападнат тази сутрин от двама мъже и е бил ударен в лицето и стомаха пред столичния ходел "Радисън" само на метри от Народното събрание.
"Днешното нападение над Красимир Кънев е
тревожно покушение над най-уважаваният защитник на човешките права в България. Властите трябва незабавно да разследват инцидента и да предадат извършителите пред съда, в рамките на един справедлив процес.
Нападението идва във времена на растяща ксенофобия и нетолерантност, насочени срещу бежанците, търсещите закрила и малцинствата, включително и ромските и тези, които говорят от тяхно име. Българските власти не само успяха да се противопоставят на атмосферата на нетоларантност, но самите те активно подстрекават и открито окуражават насилието.
Близо 12 часа след нападението МВР не са реагирали официално.
По-рано през деня от БХК напомниха, че "през годините служители на организацията многократно са били обект на тормоз и закани заради работата си в защита правата на човека в България, но до момента не се беше стигало до физическо посегателство."От организацията изразиха обезпокоение от "опасната тенденция в България да се допуска, одобрява и дори възхвалява говорене, което насажда омраза или подтиква хората към насилие спрямо някои от най-уязвимите групи в обществото."Институцията отчита, че "българските власти не се справят с навременното и ефективно разследване на престъпления от омраза, а в някои случаи техни представители дори поощряват престъпления като днешното."


description: Англоезичният блог на французойката Мари Пиетжак разказва за страната ни в разкази, снимки и рисунки

title: Je m'appelle Мадам България

maintext: Вече често се случва така, че ако искате да чуете суперлативи за България и впечатления, които нямат общо с познатите проблеми, то най-добре е да се допитате до живеещ тук чужденец. Мари е от онези хора, които напускат улегналата си корпоративна работа и откриват в страната ни непринуден дух, непозната природа и неизследвана кухня. Впечатленията й са едновременно толкова силни и позитивни, че тя започва сайта Мadame Bulgaria.


description: Цените ще продължат да растат и в следващите пет години

title: ВиК дружества поискаха поскъпване на водата от 3 до над 30%

maintext:
Инвестициите в сектора са необходими за намаляване на загубите, подмяна на остарялата водопроводна мрежа и поддръжка на пречиствателни станции
© Мария Съботинова
Исканото увеличение се дължи на промяна в начина на ценообразуване, одобрен от регулатора.
Цената на водата за битовите потребители може да поскъпне между 3.5 и 32% в големите градове на страната от началото на следващата година. Това става ясно от ценовите заявления на ВиК дружествата, публикувани на сайта на Комисията за енергийно и водно регулиране (КЕВР). Най-голямо е повишението, поискано от "Софийска вода". Предложението на дружеството е за поскъпване с 32% през следващата година и с 29.5% до 2021 г. За 2017 г. близо 30% увеличение е поискало и ВиК Пловдив, а ВиК Варна - 15% (виж таблицата). Най-скромна в исканията си е ВиК Стара Загора, като дружеството предвижда поскъпване от 3.5% от следващата година и едва 1.7% до 2021 г.Предложенията на водните дружества са заложени в техните 5-годишни бизнес планове до 2021 г. Те вече са внесени за разглеждане от регулатора, но все още не са официално публикувани. До края на годината трябва да минат обществено обсъждане и да бъдат одобрени заедно с цените. Основната причина за исканото увеличение е необходимостта от инвестиции в сектора, най-вече в подмяна на остарялата водопроводна мрежа и поддръжка на пречиствателните станции, коментира Иван Иванов, председател на Българската асоциация по водите (БАВ). Част от тези средства могат да дойдат от еврофондовете, но за целта ВиК дружествата трябва да изпълнят определени цели. За да бъдат реализирани те, е необходимо самите дружества също да осигурят определени инвестиции, което може да стане чрез увеличението на цената за крайните потребители.Това наложи преразглеждане на начина на ценообразуване, който вече позволява включването и на амортизационните отчисления на публичните активи. Това всъщност е и причината за големия процент поскъпване, поискан от ВиК дружествата, коментира Иванов. Това потвърдиха и от "Софийска вода", коментирайки, че поисканото от тях поскъпване е в съответствие с формула, в която се залагат необходимите инвестиции и очакваните амортизации.По думите на Иванов при промяната на начина на ценообразуване основната логика е била по-големият ръст да бъде разрешен през 2017 г., а след това до 2021 г. почти да няма изменения. От заявленията на компаниите обаче се вижда, че някои от тях имат намерение цената на водата да продължи да расте, и то с високи темпове. Иванов все пак допълни, че там, където социалната поносимост на цените е постигната, няма как да има увеличение, макар че по думите му този показател не се определя коректно.Според Иванов предложенията на ВиК сектора едва ли ще бъдат приети в този вид от регулатора. Това зависи и от одобрението на бизнес плановете им за следващите пет години, в които са заложени и необходимите инвестиции, които дружествата трябва да направят. "Идеята е да има работещи бизнес планове с малко, но предвидими цели", допълни още той.


description: Първо облекчението ще важи за представители на бизнеса и за българи, които вече са били в страната или имат виза за САЩ

title: Канадските визи за българи отпадат поетапно от 2017 г.

maintext:
Решението е станало ясно след проведен в края на седмицата телефонен разговор между министър-председателя Бойко Борисов и канадския му колега Джъстин Трюдо (на снимката)
САЩ", посочват от правителствената пресслужба.
От 1 май 2017 г. канадското правителство поетапно ще премахва визите за български граждани. Това стана ясно след проведен в края на седмицата телефонен разговор между министър-председателя Бойко Борисов и канадския му колега Джъстин Трюдо. Разговорът се е състоял по настояване на канадския премиер, а на него е присъствал и вътрешният министър Румяна Бъчварова. "Решението на канадското правителство е ключово, тъй като се приема за стъпка към отпадането на визите за българските граждани заПървоначално визите за Канада ще отпаднат само за българи, които вече са посещавали страната, такива, които притежават визи за САЩ, и представители на бизнеса. Канадското правителство е поело ангажимент визите за всички останали граждани да отпаднат до най-късно до 1 май 2018 г. Ако администрирането на процеса и техническото му обезпечаване вървят добре, визите могат да отпаднат още в края на 2017 г. Първата размяна на официални визити между двамата министър-председатели е планирана за същата година, а подготовката по отпадането на визите те са възложили на вътрешните и външните министри на България и Канада.Напредъкът по премахването на канадските визи за българи и румънци беше постигнат, след като през май 2016 г. двете държави предупредиха, че няма да подкрепят търговското споразумение между ЕС и Канада, ако въпросът не намери решение. Няколко месеца по-късно ЕК уточни, че ако установи липса на визова реципрочност, при която граждани на САЩ и Канада пътуват без визи до ЕС, но двете държави все още изискват визи за граждани на общността, комисията ще бъде принудена от законодателството да предложи премахване на безвизовите пътувания за гражданите на двете северноамерикански държави за срок от 12 месеца. През юли тази година канадското правителство пое ангажимент да направи оценки на готовността на България за отпадане на визите и да съобщи в какви срокове те ще бъдат премахнати.


description: В рубриката на "Капитал Daily" събираме информацията за управленските промени и новини за лидерите на бизнеса в България и по света от изминалите седем дни

title: Имената на седмицата

maintext: След като през юли 2016 г. стана старши директор "Маркетинг" в "Мобилтел", от началото на октомври Симеон Донев е член на управителния съвет (УС) на телекома. С избирането му УС на компанията вече се състои от трима души, като освен него в състава на ръководния орган са още главният изпълнителен директор Александър Димитров и Милан Залетел, който е старши директор "Финанси". Тримата заедно ще отговарят за стратегическото развитие на дружеството, което е част от Telekom Austria Group, на българския пазар, посочват от "Мобилтел". Донев има 15 години опит в телекомуникационния сектор. От 2015 г. е в екипа на "Мобилтел", към който се присъединява като директор "Продукти и услуги".


description: Обединение между "Електрон прогрес" и "АТ инженеринг 2000" спечели поръчката за обекта, който няма да е готов за българското председателство на Съвета на ЕС

title: Новата пленарна зала има избран строител с цена 22 млн. лв.

maintext:
Правителственият щаб трябва да прецени къде ще се провеждат срещите по председателството и ако се реши, че залата в Партийния дом няма да бъде готова или ползвана, финансирането за нея ще отпадне
© КРАСИМИР ЮСКЕСЕЛИЕВ
Срокът по договора със строителя в най-добрия вариант изтича лятото на същата година, т.е. след председателството.
Обединението "НС груп" с участници "Електрон прогрес" и "АТ инженеринг 2000" спечели обществената поръчка за преустройство на зала "Света София" в пленарната зала в сградата на бившия Партиен дом. Цената на победителя е 18.4 млн. лв. без ДДС, или крайно 22 млн. лв., при прогнозна стойност 23.4 млн. лв. Новата зала на депутатите уж се правеше заради българското председателство на Съвета на ЕС. Тя обаче няма да е готова за събитието, което ще е в началото на 2018 г. Срокът по договора със строителя в най-добрия вариант изтича лятото на същата година, т.е. след председателството. Средствата са от бюджета. А държавата намеква, че може и да преразгледа проекта. Ако се забави, договорът може да бъде сключен и необратим.Необичайно условие в поръчката на парламента беше участниците да имат достъп до класифицирана информация, като причината бяха съображения за сигурност. Това ограничи много конкуренцията, тъй като малко строителни фирми имат такъв допуск. След предварителната процедура допуснатите участници бяха "Водстрой 98" (доскоро свързвана с Делян Пеевски) и обединението "НС груп"."АТ инженеринг 2000" придоби достъп до класифицирана информация покрай участието си в приватизацията на "Техноекспортстрой". Тогава сделката беше платена от КТБ, а по-късно "Техноекспортстрой" също се сочеше за близка до депутата от ДПС Делян Пеевски. При "Електрон прогрес" на Георги Крумов допускът е логичен, защото компанията работи по военни проекти.Така и двете фирми, допуснати до етапа за подаване на оферти, се оказаха свързани с Пеевски в един или друг момент от съществуването си.Критериите за оценка на офертите бяха цената (с тежест 85%) и срокът на изпълнение (с тежест 15%). "Водстрой 98" предложиха прогнозна цена 18 459 127 лв., а "НС груп" - 18 417 050 лв. Срокът за изпълнение на "Водстрой 98" е 23.41 месеца, а на обединението - 21.9 месеца. Така обединението официално спечели поръчката със съвсем малко по-добри условия.Финансирането на проекта за преустройство на зала "Света София" трябва да е част от бюджета на българското председателство на Съвета на ЕС през 2018 г., както е ситуацията с ремонтите на НДК и резиденция "Бояна". Идеята беше залата да се използва за целите на председателството, а именно - за официалните заседания.Въпреки това сроковете за изпълнение на проекта за залата в бившия партиен дом се разминават изцяло с началото на председателството. Ремонтът трябва да се изпълни в срок от 24 месеца според описанието на търга, а самото председателство започва на 1 януари 2018 г. С настоящия предложен срок на "НС груп" залата ще е готова през лятото на 2018 г. (т.е. след края на председателството), ако ремонтът започне още другия месец. Така ремонтът на стойност над 23 млн. лв. се обезсмисля."Капитал" изпрати запитване по Закона за достъп на информацията до Министерския съвет дали финансирането на поръчката все още е част от бюджета за председателството, след като има реален риск залата да не бъде готова навреме. От МС отговориха, че цялата информация относно проекта се намира в профила на купувача на парламента и не дадоха конкретен отговор дали е имало обсъждане за промени.В момента вицепремиерът по европейските фондове и икономическата политика Томислав Дончев отговаря за инфраструктурата и сградния фонд към председателството. От кабинета на Дончев обясниха, че към момента планът за финансиране включва залата, но предстои преглед на новата ситуация след изтеглянето на датите за председателството. Щабът към МС под ръководството на Борисов и координационният център трябва да преценят къде ще се провеждат срещите и ако се реши, че тази зала няма да бъде готова или ползвана, финансирането за нея ще отпадне, обясни източник от кабинета. Към момента обаче отделените за нея средства продължават да са актуални.Доказателства нужна ли е нова втора пленарна зала за българските депутати срещу 22 млн. лв. не са представяни.


description: Директорът на фестивала One Dance Week Елианна Лилова за културното инженерство, емоционалните електрошокове и как обръщаш на 180 градуса нагласата на цял град

title: В началото бе танцът

maintext:
Илюстрация Увеличаване Автор: Цветелина Белутова Смаляванеа>
и тръпката, която тогава минава през нея. Защото тя я превръща в "преследвач на емоции, свързани със съвременния танц". И ако преди това е просто част от пиар екипа, ангажиран с популяризирането на фестивала, след това е просто самият фестивал, главната му движеща сила.
е едно от най-хубавите неща в живота й, тя мечтае за собствен театър за изпълнителски изкуства, в който да прави целогодишни фестивали.
имаме уговорка за разговор по
Ако трябва да съм искрена, представях си го по-лесно. Когато Sofia Dance Week се появи, той дойде с публиката си, тази около списание "Едно". За Пловдив бяхме по-скоро натрапници, които никой в града не желаеше; идват, за да покажат колко са по-готини.
След две фестивални години в Пловдив питаме Елианна дали според нея
Ако трябва да съм искрена, представях си го по-лесно. Когато
Промяната в отношението на пловдивчани към
."
.
Елианна Лилова винаги ще помни генералната репетиция на първия спектакъл от Sofia Dance WeekЗапочва да пътува, най-вече в Белгия и във Франция – най-големите форуми за съвременен танц. Когато хареса спектакъл, отива да го гледа – било то и в Япония, откъдето се е завърнала само ден преди разговора ни. И сега е така, обсебена, "докато не го доведа в България". А с пътуванията се трупат и огромните папки с линкове и бази данни, които пази и днес – "първи опити за осмисляне и подреждане – географски, политически и жанрово – на съвременния танц".Елианна е убедена, че няма човек, който да не изпитва наслада, когато танцува. "Процесите, които се случват в мозъка ни в този момент, са абсолютно необясними – ендорфини, адреналин, едни невероятни съединения" Въпреки че Dance WeekСамо ден преди да започне да посреща гостите и участниците в деветото издание на One Dance Week,Skype. Елианна закъснява с включването, но причината е прожекцията на филма "Господин Гага", разказващ за един от най-големите хореографи Охад Нахарин. "Хората го обожават и е много странно, че и онези, които не са знаели какво е съвременен танц, се влюбват безнадеждно в него – именно заради начина, по който филмът го разказва." На прожекцията има повече от 110 души, има и насядали по земята. След края четирима отиват и прегръщат Елианна. "Жесток филм. Ще го показваме още веднъж (21 октомври – бел. авт.)."Като директор на фестивала тя е отговорна за селекцията на спектаклите. В момента уговаря програмата за 2018 г., защото "да напаснеш графика на тези огромни компании и хора е нещо много трудно". Толкова, колкото и да намериш средства, за да се случи. "Като фондация ние очакваме 99% от финансирането да идва от международни фондове, министерства на културата, посолства, културни институции и фондове, за които е важно да показват съвременния танц." Според Елианна повечето хора мислят, че на фестивала са дадени едни пари, които да бъдат управлявани. А това въобще не е така. Всяка година те търсят финансиране и всеки продукт на фестивала е "страхотна амалгама от различни донори". Някои дават средства само за пътните разходи, други само за настаняването или за продукцията. "Тайванският спектакъл от тази година например е с 11 проектора на сцената. Как министерството на Тайван ни подкрепя? Като плаща проекторите да дойдат до България."Задачата на Елианна е сложна и ако някой я попита какво прави, ще му отговори: "Аз съм инженер, правя едно културно инженерство." Тя има концепция – селекция от спектакли, които иска да покани. "Сядам и в един ексел (разбира се!) я написвам. За всяка клетка започвам да мисля: държава, евентуални донори; ако не е държава, как да се свържа с посолства или с културни институции, министерства или фондове. Ако следващите два месеца не осигуря финансиране на поне 70% от крайната сума, се отказвам от този спектакъл."И докато шоубизнесът кани един масов продукт, който цели единствено продажба на билети ("хората отиват, взимат наркотици и танцуват шест часа или отиват и се смеят на просташки шеги"), при културния продукт според Елианна нещата стоят по различен начин. "Той има мисия. Не цели да забавлява, а води до институционализиране на някакви порядки и мнения – нещо още по-важно, когато живеем абсурда на луда миграция на хиляди хора от различни раси и религии. Как да ги интегрираме, как да ги накараме да се почувстват едно цяло с нас? С някакви правила ли? С покорството? Не Единственият начин и инструмент е културата."За Елианна танцът е едно от изкуствата, което е над формалния ред. "Ние танцуваме, преди да можем да говорим; децата танцуват, преди да могат да направят каквото и да било друго. Танцуваме в изживяване на култа, на религията, на веселия момент, на тъжния. Танцът има друг начин на комуникация, по-лесна, по-истинска."Какво тогава е съвременният танц? "Той е жанрът, който печели публики по безотказен начин и в нарастваща права. Прави го, защото по невероятен начин смесва различни изкуства, като си краде отвсякъде по нещо – краде си дигитално изкуство, пантомима, цирк, улични танци, опера. А най-хубавото е, че сам не си дава дефиниция и отказва да го прави.И докато в класическите форми всяко движение си има име, прави се по точно този начин и или го правиш по този начин, или не ставаш, в съвременния танц движенията нямат имена. Хореографът намира ново движение, измисля го. Не се търси естетика, не се иска резултатът да е красив. Съвременният танц е удивително силна рефлексия на обществото. Веднага давам пример: спектакълът "Колективна загуба на паметта" (17 октомври) говори за онази странна наслада и удоволствие, което човек изпитва, докато наблюдава или дори участва в насилствени актове. Друг подобен е "Всичко отива по дяволите, скъпа" (20 октомври) – изцяло мъжки и бунтарски, дело на канадеца Фредерик Гравел, спектакълът е иронична картина на съвременното американско общество."One Dance Week би имал по-различна съдба, ако беше останал в София. Оказва се, че миналата година 60% от публиката е била софийска. Въпреки това промяната е била много трудна. "През 2013 г. представих в София 17 спектакъла, за 11 от които билетите бяха разпродадени. Пет дни преди началото единственото, което планирах, беше как реденето на сцената да се случи по-лесно." Нещо подобно се получава и с програма в Дом на киното – "суперщури филми за танц, но от онези, най-най-щурите, само за "изпечени" мозъци". За откриването Елианна се е подготвила да каже точно две изречения, като е очаквала да дойдат 50 - 100 души. Става точно обратното – хората седят по земята и се получава истинска дискусия. "Тогава усетих истинската мощ на тази репликираща публика и на провокацията, която изпитва. Казах си: "Страхотно! Вече сме си у дома" Било е през октомври. В края на ноември е взето решението, че фестивалът се мести в Пловдив.Sofia Dance Week се появи, той дойде с публиката си, тази около списание "Едно". За Пловдив бяхме по-скоро натрапници, които никой в града не желаеше; идват, за да покажат колко са по-готини. Това никога не ни е било цел. Оказа се, че трябва да работим три пъти повече, за да постигнем това, което в София правехме с много по-малки усилия."От миналата година екипът организира презентации на фокус групи – канят професионални организации и им правят презентация на фестивала. В началото Елианна се страхува от тези срещи. Но една от тях се оказва много силна – с юристи, повечето от които дами. "След представянето си купиха пропуски и бяха на цялата програма, като държаха да ми споделят впечатленията си. Беше уникално.One Dance Week е значителна за тези две години, но се усеща най-вече в края на втората. "Последната ни седмица беше с пълни зали и с доволна публика. Имаше хора, които се редяха на опашки за билети. А закриващият спектакъл, който се игра четири пъти, и четирите беше sold outЗа Елианна емоцията, която виждаш у хората, е нещо несравнимо. "Да разчустваш някого в днешно време, когато всички са станали резистентни, все едно взимат някакви хапчета, които потискат емоциите им И когато видиш с очите си как реагират, и то на документален филм за съвременен танц Този момент за мен вече беше безценен. И мога да го определя като някакъв емоционален електрошок.Искрено се надява в България да идват все повече и по-различни продукти от сферата на тези трансгранични изкуства. "Това е моята болка – че ние тук нямаме достъп до тези неща. Липсва ми и съвременният пулс на града. И това е нещо, от което българското общество има нужда – от достъп до тези световни феномени на изкуството."One Dance Week е в Пловдив до 30 октомври. Повече информация и пълната програма на onedanceweek.com , билети от Eventim


description: Наградите ще бъдат раздадени на две срещи с бизнеса в Пловдив и в София

title: "Капитал" класира най-динамичните малки и средни компании

maintext:
"Гепард" се превърна и в платформа за среща на малкия и средния бизнес
© ЦВЕТЕЛИНА БЕЛУТОВА
Церемонията
Наградите на победителите по региони в класацията ще бъдат връчени на специална церемония-коктейл в Пловдив на 2 ноември и в София на 8 ноември. Събитията са без такса участие, но е необходима предварителна регистрация. Можете да се регистрирате тук.
Най-динамичната компания сред малките и средните за миналата година е от сектора на машиностроенето и производството на компоненти за автомобилната индустрия. Това показва десетото издание на класацията "Гепард", изготвяно от екипа на "Капитал". На специална среща с бизнеса в Пловдив на 2 ноември и в София на 8 ноември ще бъдат връчени наградите на победителите по региони.През тази година в класацията попадат 1500 малки и средни компании от всички сектори на икономиката, което прави изданието и каталог на малкия и средния бизнес. Победителят е с над 4000% растеж на приходите си за миналата година, а средният ръст на всички компании в "Гепард" е над 70%, показват данните. В тях работят близо 140 хил. души, а общо са реализирали приходи 21.4 млрд. лв., което е близо 25% от брутния вътрешен продукт за 2015 г. Нетната им печалба е 1.5 млрд. лв. Освен външните пазари фактор за растежа вече е и вътрешното потребление. През последните две години много от компаниите са активизирали инвестиционните си планове, което също е задвижило растежа.В София са базирани почти 45% от компаниите в подреждането, като те формират над 47% от общите постъпления на всички МСП в него. Пловдив затвърждава позицията си на втория бизнес център, като 158 компании от областта са сред най-добрите, които реализират близо 11% от общите приходи. Варна е последната област с трицифрен брой малки и средни компании в класацията - 101. Бургас, Благоевград и Стара Загора допълват челната шестица.За да попадне в класацията, една компания трябва да има поне 5 служители, да отбелязва ръст на своите приходи в две поредни години и да отговаря с резултатите си от 2015 г. на определението за малки и средни предприятия (не микро-), заложено в закона между 3.9 млн. лв. и 97.5 млн. лв. приходи и/или активи между 3.9 млн. лв. и 84 млн. лв. Освен това трябва да бъде частна собственост и да не е финансово, здравно, хазартно или холдингово дружество. Победител е дружеството с най-голям растеж на приходите.


description: Заявленията за помощи при безработица са достигнали 246 хил. през последната седмица до четвъртък, което е 48-годишен рекорд. Това е 84 поредна...

title: Пазарът на труда в САЩ дава сигнали за стабилизиране

maintext: Заявленията за помощи при безработица са достигнали 246 хил. през последната седмица до четвъртък, което е 48-годишен рекорд. Това е 84 поредна седмица, при която те са под 300 хил., посочва tradineconomics.com. Заявленията са важен индикатор за пазара на труда в САЩ – безработицата и нивото на инфлацията са ключовите индикатор, които ФЕД следи при определяне на паричната си политика. През септември обаче безработицата се повиши изненадващо до 5% спрямо 4.9% през август.


description: Японският гигант показа новата си гейм конзола Switch, с която получава последен шанс да остане водещ фактор на пазара

title: Завръщането на Nintendo

maintext:
© Reuters
Новата конзола на Nintendo може да се окаже последният представител на конзолите в досегашния им вид.
Битката за надмощие на пазара за гейм конзоли през последните години се свеждаше повече до схватката между Microsoft и Sony. Причината за това се криеше в привидната пасивност на единствения оцелял от ветераните в бранша – японският гигант Nintendo. Компанията не един или два пъти в историята е диктувала посоката на иновации и тенденции в индустрията. Неактивността й, загубата на пазарен дял в комбинация със свиващи се глобални продажби в целия бранш накараха компанията да излезе от летаргията. Така 19 месеца след като загатна, че готви нещо ново, Nintendo най-накрая вдигна булото и показа революционния си продукт Switch.Устройството комбинира традиционната стационарна конзола, свързана към телевизора, и преносима. Новият проект се очаква да дебютира в началото на 2017 г. И може да се окаже не просто последният шанс на японския гигант да се върне в надпреварата на пазара. Nintendo Switch може и да е последният опит на гейм индустрията да запази традиционния облик на конзолите въобще.Концепцията на новото устройство е сравнително проста. То се състои от основно тяло, което може да се ползва самостоятелно като преносима конзола, тъй като реално представлява компактен таблет, но също така и да се свързва към телевизора. В стационарен режим Nintendo Switch е вързан към екрана чрез специална малка докинг станция, а потребителят използва отделен геймпад. Когато поиска, играчът може лесно и бързо да откачи основното тяло и да продължи да се забавлява в движение, както е с всяка портативна конзола. Това става благодарение на разположените отстрани миниконтролери. Името Switch идва от най-хитрата функция, която Nintendo показа с новата конзола. Миниконтролерите в двата края на тялото могат да се отделят и да се ползват самостоятелно. Те също така се закачат и за традиционния геймпад, което гарантира идентичността на управлението. Японската компания демонстрира различни приложения на тази опция – например в пътническия самолет слагате дисплея на сгъваемата табла посредством вградената степенка. След това се облягате и се забавлявате с малкия контролер, който е с размер на малко по-продълговата визитна картичка. В друг случай можете в кафе или в градинка да играете с още един приятел заедно, тъй като реално това са два отделни геймпада. Компактният им размер позволява да се ползват и с една ръка. Дали това е най-ергономичният вариант и колко ще са удобни при подобна употреба ще се разбере при първите по-големи тестове или при пускането на Nintendo Switch на пазара.За самото устройство още няма изнесени технически подробности. Единствената информация, която до момента от Nintendo потвърдиха, е, че Switch ползва чипсет на nVidia Tegra, който има сходна архитектура с картите GeForce на компанията за РС. От хардуерния производител допълниха, че конкретният процесор за новата конзола на японския гигант е специално софтуерно модифициран. Сред потвърдените подобрения е напълно преработен енджин, който отговаря за физиката в игрите.Концепцията на новия Nintendo Switch веднага ще предизвика чувство на дежа вю у по-паметливите. Като изключим миниконтролерите, устройството е заимствало доста от nVidia Shield Portable. Това беше амбициозен проект отпреди три години на производителя на чипове да излезе на гейм пазара. Shield представлява малко по-обемен гейм контролер, който разполага със сгъваем екран. Устройството може се връзва директно към телевизора или да се ползва самостоятелно в движение. Най-готиното – може да се играят РС заглавия в пълния им блясък. Има една уловка – игрите не са пуснати на него, а трябва да се стриймват от компютър, който да е оборудван с определени видеокарти на nVidia. Връзката се осъществява чрез специален софтуер. Ако не отговаряте на тези условия, ще трябва да се задоволите с наличните за Shield, които са съпоставими с тези на традиционните конзоли. Странният хибрид се появи на пазара в ограничени количества през 2013 г. Малко след това nVidia пусна на пазара и таблета Shield Tablet, който ползва стрийминг услугата на компанията и мощен мобилен софтуер за игра навсякъде. Проблемът на двете устройства е, че те останаха бутикови – продукти, предназначени за истински технологични ентусиасти.Nintendo избират същата концепция, но общото между Switch и Shield не свършва само с първата буква на името. Двете устройства ще са базирани на чипсета nVidia Tegra, както и при първоначалното представяне една от показаните игри е SkyRim. Веднага изникнаха асоциации дали Nintendo Switch няма да последва съдбата на малко познатия "щит" в гейминга. Японците определено са взели поука от слабото представяне на Shield. На първо място те разполагат с маркетинговата машина, с която да убедят максимален брой потребители, че това е тяхното устройство. Освен това Nintendo има силен (все още) каталог от заглавия, с които да стимулира геймърите да си вземат новата конзола. На пръв поглед компанията е решила основните проблеми с практичността и сложността за ползване чрез проста plug and play концепция, както и чрез модулните миниконтролери, които пасват както на геймпада, така и на тялото.На Switch се пада много тежко бреме, което трябва да носи на плещите си. От една страна, новата конзола трябва да върне Nintendo в борбата за гейм пазара. От друга, може да се окаже последният представител на конзолите в досегашния им вид, наложен от десетилетия. Японският гигант загуби значителна част от пазарния си дял, който се свива с бързи темпове от 2008 г. насам. Тогава компанията отчита сумарни продажби от 53 млн. бройки, като 29 млн. от тях се падат на преносимата конзола Nintendo DS, а 24 – на стационарната Wii, показват данните на изследователката фирма VGChartz. През 2011 г. реализираните устройства падат до 11.5 млн. за Wii и 21 млн. за преносимите DS и дебютиралата през годината 3DS. Ситуацията започва да се влошава значително с пускането на Wii U, която не се посреща с голям ентусиазъм. През 2015 г. Nintendo има продажби от едва 3.56 млн. бройки от нея и 7.86 млн. от преносимата 3DS. За оправдание на японската компания може да послужи общият спад в индустрията, който се свива почти двойно през този период. През 2008 г. той е 89 млн. продажби срещу 42 млн. през 2015 г. Но това не оправдава загубата на пазарен дял, който отчита Nintendo. Той се свива от почти 60% през 2008 г. до 27% през 2015 г. За сметка на това Sony са успели да намалят ефектите от спада и в момента са лидер с дял от 50% с Playstation 4.Провалът на Wii U е ясен знак, че ако иска да се върне в играта, Nintendo трябва да рискува и да вдигне залозите. Затова компанията се решава на смелия ход да обедини успешната си портативна конзола със стационарната в едно. Също така самото свиване на пазара показва, че трябва да се търсят нови решения, с които да се привлекат потребителите. Switch има потенциал да постигне и двете цели. Но евентуален негов провал може да превърне Nintendo в изцяло софтуерна компания със силни франчайз заглавия като Super Mario, Zelda и Donkey Kong. Подобен път избра Atari преди години.Свиването на пазара не остава незабелязано от всички играчи. Sony и Microsoft постепенно отварят своите софтуерни гейм платформи PlayStation Network и Xbox Play, така че да бъдат достъпни на колкото се може повече устройства. За американския IT гигант това е част от новата стратегия, която има за цел да превърне операционната система Windows в единна такава за всички видове устройства – от смартфон през таблета и РС-то до телевизора. Затова не е изненада, че Microsoft обяви инициативата Xbox Play Everywhere, която позволява повечето нови заглавия за конзолата на компанията да са достъпни и на РС. Същия ход предприе и Sony с PlayStation Network. Очакванията са в един момент и двете компании да изоставят традиционната за пазара стратегия да се разчита на физически конзоли и да се ориентират към облачните технологии и наличния друг хардуер, на който да се забавляват потребителите. Но все още нито Microsoft, нито Sony се осмеляват да поемат само по този път и напълно да изоставят конзолите. Двете компании представиха през тази година първи поглед върху бъдещите си игрални устройства – Project Scorpio на американската компания и PlayStation 4 Neo на японския гигант. Японците въведоха и джаджата си за виртуална реалност PlayStation VR. Желанието е, ако се преминава към изцяло софтуерна платформа, този процес да става с много бавни темпове. Тук се намесва Nintendo, която вдига залозите с представения от нея хибрид. Той или ще постави нова тенденция, която ще се хареса на потребителите и ще бъде последвана от останалите два разработчика, или ще бъде последният напън за трансформация на конзолите преди тяхното обезличаване или направо заличаване.


description: Поевтинелия с 15% паунд прави покупките от британски сайтове по-изгодни въпреки разходите по доставката

title: Brexit разпродажба

maintext:
© Reuters
Brexit е може би най-големият шок за Европейския съюз от създаването му и със сигурност ще има дългосрочни негативни ефекти не само за британските, а и за българските граждани. Но поне текущо може да има и ползи за обикновения потребител. Стойността на британския паунд рязко се понижи веднага след референдума на 23 юни. И за разлика от цените на акциите и други финансови инструменти (които са донякъде подкрепени именно от падащия курс) изгледи за възстановяване няма. През миналата седмица стойно...